nahid-hub/BLUGE-bengali-wikipedia-section-title-prediction huggingface dataset:
কুরআন শরীফ (القرآن) মুসলমানদের নিকট পবিত্র ধর্মগ্রন্থ।
“কুরান” বা “কুরআন” শব্দটি আরবী শব্দ, এই শব্দের উতপত্তি ও অর্থ নিয়ে বিশেষজ্ঞ আলেমদের মাঝে মতপার্থক্য আছে। কারো কারো মতে কুরান শব্দটি রাসুলুল্লাহ সাল্লাল্লাহু আলাইহি ওয়া সাল্লামের প্রতি অবতীর্ণ কিতাবের “আলাম” বা নির্ধারিত নাম, যেমন তাওরাত, ইঞ্জিল, যাবুর দ্বারা নির্ধারিত তিনটি পৃথক পৃথক কিতাব বুঝানো হয়ে থাকে, কুরান দ্বারাও ঠিক তেমনি একটি নির্ধারিত কিতাব বুঝানো হয়ে থাকে। এই হিসাবে শব্দটি –আরবী ব্যকরন রীতি অনুযায়ী- অন্য কোন উতস-শব্দ থেকে “মুশতাক” বা উদ্ভুত শব্দ নয়। ইমাম শাফী র. এর মত এটা। 
আবার অন্য আলেমের মত এই যে, কুরান শব্দটি তার উতস-শব্দ থেকে “মুশতাক” বা উদ্ভুত একটি শব্দ। যারা এই মত প্রকাশ করেন তারা আবার কুরানের উতস-মুল বা মুল শব্দ নির্ধারনে ভিন্ন ভিন্ন মত প্রদান করেছেনঃ কারো মতে কুরান শব্দটি আরবী “কারান” থেকে উদ্ভুত যার অর্থ যুক্ত করা, যেহেতু কুরানে বিভিন্ন আয়াত, সুরা একে অপরের সাথে যুক্ত তাই একে “কুরান” বলা হয়ে থাকে। আবার কারো মতে মুল শব্দ “কারান” নয়, বরং মুল শব্দ হচ্ছে “করায়া” যার অর্থ পড়া, এখানে আরবী ভাষার রীতি অনুযায়ি পড়া দ্বারা পঠিত গ্রন্থ বা কিতাবকে বুঝানো হয়েছে । কুরানের এই শেষোক্ত অর্থই বেশি পরিচিত -অর্থাৎ কুরানের শাব্দিক অর্থ “পঠিত কিতাব”। “কুরান আল্লাহর কালাম, যা তার রাসুলের উপর অবতীর্ণ হয়েছে, যার অনুরুপ কুরান পেশ করতে সবাই অক্ষম, যার তেলাওয়াত ইবাতাদ, যা “মুতাওয়াতির” বা অকাট্যভাবে বর্নিত, যা মুসহাফে লিখিত, যার শুরু হয়েছে সুরা ফাতিহা দিয়ে আর শেষ হয়েছে সুরা নাসের মাধ্যমে”। ইসলামী ইতিহাস অনুসারে দীর্ঘ তেইশ বছর ধরে খণ্ড খণ্ড অংশে এটি ইসলামের নবী মুহাম্মাদের নিকট অবতীর্ণ হয়। কুরআনে সর্বমোট ১১৪টি সূরা আছে। আয়াত বা পঙক্তি সংখ্যা ৬,২৩৬ টি বা ৬,৬৬৬ টি। এটি মূল আরবি ভাষায় অবর্তীর্ণ হয়। মুসলিম চিন্তাধারা অনুসারে কুরআন ধারাবাহিকভাবে অবর্তীর্ণ ধর্মীয় গ্রন্থগুলোর মধ্যে সর্বশেষ এবং গ্রন্থ অবতরণের এই ধারা ইসলামের প্রথম বাণীবাহক আদম থেকে শুরু হয়। কুরআনে অনেক ঐতিহাসিক ঘটনার উল্লেখ রয়েছে যার সাথে বাইবেলসহ অন্যান্য ধর্মীয়গ্রন্থের বেশ মিল রয়েছে, অবশ্য অমিলও কম নয়। তবে কুরআনে কোনও ঘটনার বিস্তারিত বর্ণনা নেই। ইসলামী ভাষ্যমতে কুরআন অপরিবর্তনীয় এবং এ সম্পর্কে মুসলিমরা কুরয়ানের যে আয়াতের কথা উল্লেখ করে থাকে তা হল:
আরবি ব্যাকরণে "কুরআন" শব্দটি মাসদার তথা ক্রিয়াবাচক বিশেষ্য হিসেবে ব্যবহৃত হয়। এটি قرأ "ক্বরা'আ" ক্রিয়া পদ থেকে এসেছে যার অর্থ "পাঠ করা" বা "আবৃত্তি করা"। এই ক্রিয়াপদটিকেই কুরআন নামের মূল হিসেবে চিহ্নিত করা হয়। এই শব্দটির মিটার বা "মাসদার" (الوزن) হচ্ছে غفران তথা "গুফরান"। এর অর্থ হচ্ছে অতিরিক্ত ভাব, অধ্যবসায় বা কর্ম সম্পাদনার মধ্যে একাগ্রতা। উদাহরণস্বরুপ, غفر নামক ক্রিয়ার অর্থ হচ্ছে "ক্ষমা করা"; কিন্তু এর আরেকটি মাসদার রয়েছে যার যা হলো غفران, এই মাসদারটি মূল অর্থের সাথে একত্রিত করলে দাঁড়ায় ক্ষমা করার কর্মে বিশেষ একাগ্রতা বা অতি তৎপর বা অতিরিক্ত ভাব। সেদিক থেকে কুরআন অর্থ কেবল পাঠ করা বা আবৃত্তি করা নয় বরং আরেকটি অর্থ হচ্ছে একাগ্র ভঙ্গীতে পাঠ বা আবৃত্তি করা। কুরআনের মধ্যেও এই অর্থেই কুরআন শব্দটি ব্যবহৃত হয়েছে। কুরআনের সূরা আল-কিয়ামাহ্ (৭৫ নং সূরা) ১৮ নং আয়াতে এই শব্দটি উল্লেখিত আছে:

সঠিক অনুচ্ছেদ শিরোনাম কোনটি?
titleA. ইহুদি ধর্মগ্রন্থ
titleB. ইসলাম ধর্মের ধর্মগ্রন্থ
titleC. ত্রিপিটক
titleD. আল কুরআন
উত্তর: titleD
সাঈদ আহমদ ১৯৭৫ খ্রিষ্টাব্দে বাংলা একাডেমী পুরস্কার এবং ১৯৭৬ খ্রিষ্টাব্দে সূফী মোতাহার হোসেন পুরস্কার সহ মুনীর চৌধুরীর সম্মাননা, ঋষিজ পুরস্কারসহ বিভিন্ন ভূষিত হয়েছেন। তার সম্মানে ১৯৭৬ খ্রিষ্টাব্দে ওয়াশিংটন ডিসির প্রখ্যাত নাট্যশালা এরিনা স্টেজের দর্শকের আসনের একটি সারি তার নামে নামকরণ করা হয়। ১৯৮৩ খ্রিষ্টাব্দে জার্মানির বার্লিন টিভি ড্রামা উৎসবে তাকে 'প্রিক্স ফিউচুরা' পদক প্রদান করা হয়। তিনি ১৯৯৩ খ্রিষ্টাব্দে ফ্রান্সের সর্বোচ্চ সম্মানজনক পুরস্কার "লিঁজিও দো অনার" লাভ করেন। বাংলাদেশের নাগরিক নাট্য সম্প্রদায় ১৯৯৬ খ্রিষ্টাব্দে তাকে 'দক্ষিণ এশিয়া পদক' প্রদান করে। ১৯৯৭ খ্রিষ্টাব্দে তিনি 'মুনীর চৌধুরী পদক' লাভ করেন। মর্কিন যুক্তরাষ্ট্রের রকফেলার ফাউন্ডেশন সাঈদ আহমদকে ১৯৯৮ খ্রিষ্টাব্দে 'রেসিডেন্ট প্লে-রাইট' নিয়োগ করে। ঢাকা আর্টস সার্কেল ২০০৮ খ্রিষ্টাব্দে তাকে সম্মাননা প্রদান করে।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. সঙ্গীত সাধনা
titleC. সম্মাননা
titleD. শেষ জীবন
উত্তর: titleC
মেডিক্যালের ছাত্রী রীতা ফারিয়া মিস বোম্বে প্রতিযোগিতায় প্রবেশ করেন কোনরূপ চিন্তা-ভাবনা না করেই। জয়ের সম্ভাবনার কথা বিচার-বিবেচনায় না এনে শুধুমাত্র বন্ধুদের উৎসাহে ও সাহসের উপর নির্ভর করে সুইমস্যুট পরিধান এবং মিষ্ট হাসির মাধ্যেম "মিস বোম্বে" খেতাব জয় করেন। শুধু এই জয়ই নয়, ভারতের পক্ষ থেকে তাকে মিস ওয়ার্ল্ড প্রতিযোগিতায় প্রতিনিধি হিসেবে প্রেরণ করা হয়। রীতা ঠাণ্ডা মাথায়, শান্ত চিত্তে এবং উচ্চস্তরের শৈল্পিক বাক-ভঙ্গীমা প্রয়োগের মাধ্যমে সকলের মন জয় করেন। চূড়ান্ত প্রতিযোগিতায় রীতা বিচারকমণ্ডলী হিসেবে উপস্থিত সকলকে তার সহজাত সৌন্দর্য্য, গুরুত্ব, সর্বোপরি স্বীয় বুদ্ধিমত্তা প্রয়োগের মাধ্যমে বিমোহিত করেন। তিনি একে-একে যুগোস্লাভিয়ার নিকিকা ম্যারিনোভিক (১ম রানার-আপ), গ্রীসের এফি ফনটিনি প্লাম্বি (২য় রানার-আপ), ব্রাজিলের মার্লুচ্চি ম্যানভেইলার রোচা (৩য় রানার-আপ)-কে পিছনে ফেলে অসাধারণ সাফল্য হিসেবে মিস ওয়ার্ল্ড খেতাব জয় করেন।

সঠিক অনুচ্ছেদ শিরোনাম কোনটি?
titleA. পড়াশোনা
titleB. ব্যক্তিগত জীবন
titleC. বিজয় পরবর্তী
titleD. মিস ওয়ার্ল্ড বিজয়ের পূর্বে
উত্তর: titleD
১৬৫৯সালে ওলন্দাজ বিজ্ঞানী ক্রিশ্চিয়ান হায়গেন জাদুর লন্ঠন তৈরি করেছিলেন, যেটিতে একটি অবতল দর্পণ ছিল যাতে যে কাচের উপর চিত্রের প্রক্ষেপ হবে সে কাচ হতে আসা একটি বাতির আলোকে যতটুকু সম্ভব প্রতিফলন ও নিয়ন্ত্রণ করা যায়, এবং কোন দেয়াল বা পর্দায় প্রক্ষেপ করার জন্য এটি যন্ত্রের সামনের কেন্দ্রস্থ লেন্সে অগ্রগামী হয় (হায়গেনের যন্ত্রে মূলত দুটি অতিরিক্ত লেন্স থাকত)। তিনি তার আবিষ্কার প্রকাশ বা জনসম্মুখে প্রদর্শন করেননি কারণ তিনি ভেবেছিলেন এটি খুবই বাজে ছিল এবং তিনি এটি নিয়ে লজ্জিত ছিলেন।

জাদুর লন্ঠন ১৮ শতক ও ১৯ শতকে বিনোদন ও শিক্ষার জন্য একটি জনপ্রিয় মাধ্যমে পরিনত হয়। এই জনপ্রিয়তার পতন ঘটে ১৮৯০-এ সিনেমার প্রবর্তনের পর। ১৯৫০-এর দশকে স্লাইড প্রক্ষেপকের ব্যাপক ব্যবহার শুরু হওয়ার আগ পর্যন্ত জাদুর আয়না ছিল একটি সাধারন মাধ্যম।

সঠিক অনুচ্ছেদ শিরোনাম কোনটি?
titleA. ক্যামেরা অবস্কিউরা
titleB. জাদুর লন্ঠন
titleC. ১০০০ খ্রিস্টপূর্বাব্দ পর্যন্ত ইতিহাস
titleD. ১৬ থেকে ১৭ শতক
উত্তর: titleB
আইসিএনএ মতে, তাদের লক্ষ্য "ক্ষমা ও প্রার্থনা চাইতে হইবে আল্লাহর কাছে। "ইক্বামতের-উদ-দীন" সংগ্রামের মাধ্যমে ইসলামী জীবন ব্যবস্থা প্রতিষ্ঠার হিসাবে "কুরআন" এবং "সুন্নাহ" এর মুহাম্মাদ কে অনুসরণ করতে হবে।"

আইসিএনএ যুক্তরাষ্ট্রে ইসলাম এবং ইসলামী জীবনযাত্রার প্রচার করতে চায়। তারা আফগানিস্তানের যুদ্ধ এবং ইস্রায়েলি-ফিলিস্তিনের দ্বন্দ্বের বিষয়ে সক্রিয় রয়েছে। প্রাথমিকভাবে আইসিএনএ ইন্দো-পাকিস্তান বংশোদ্ভূত মুসলিম আমেরিকানদের সমন্বয়ে গঠিত হয়েছিল যারা আইএসএনএ থেকে বিভক্ত হয়েছিল। 

হোসেইন নসরের মতে, আইসিএনএ পাকিস্তানের আবুল আলা মওদূদী আদর্শ দ্বারা প্রভাবিত হয়েছে এবং মাওদুদী প্রতিষ্ঠিত জামায়াতে ইসলামীর মতোই কাঠামোযুক্ত। তবে এটি জামায়াতে ইসলামীর একটি পৃথক সত্তা। জন এস্পোসিতো ২০০৪ সালে লিখেছিলেন যে "জামায়াতে ইসলামীর" সাথে এর যোগসূত্র রয়েছে।  

আইসিএনএ ২০১০ সালে টাইমস স্কয়ারের গাড়ি বোমা হামলার চেষ্টার তীব্র নিন্দা জানিয়েছে এবং যে কেউ সন্ত্রাসবাদে জড়িত তার জন্য আইনটির পুরোপুরি উদ্ধার করার জন্য অবিলম্বে শাস্তির আহ্বান জানিয়েছে। ২০১১ সালে, আইসিএনএ রাষ্ট্রপতি বারাক ওবামার সন্ত্রাসবাদ বিরোধী উদ্যোগকে স্বাগত জানিয়েছে। 

সঠিক অনুচ্ছেদ শিরোনাম কোনটি?
titleA. দেখেছে
titleB. ইতিহাস
titleC. কেন ইসলাম?
titleD. কার্যক্রম
উত্তর: titleA
জেল থেকে মুক্তিলাভ করে ১৯৫০ সালে অবিভক্ত ভারতীয় কমিউনিস্ট পার্টির সদস্য পদ লাভ করেন কানু সান্যাল। ১৯৫২ সালের এপ্রিল মাসে তিনি পার্টির সর্বক্ষণের কর্মী হিসাবে দার্জিলিং জেলার গ্রামে কৃষক আন্দোলন গড়ে তুলতে আত্মনিয়োগ করেন। তিনি ছিলেন চা শ্রমিক ও ভূমিহীন চাষীদের অন্যতম সংগঠক। তার নেতৃত্বে তরাই অঞ্চলে জঙ্গি জমি দখল আন্দোলন সংগঠিত হয়। ১৯৫৩ খৃষ্ঠাব্দে তিনি শিলিগুড়ি মহকুমা কৃষক সমিতির সম্পাদক হন এবং কেরালার মালাবারের অন্তর্গত কান্নানোরে অনুষ্ঠিত সারাভারত কিষাণ সভার সম্মেলনে যোগ দেন। ১৯৫৬ সালে তিনি দার্জিলিং জেলা কৃষক সভার সম্পাদক নির্বাচিত হন। পরের বছর পর প্রাদেশিক কৃষক সভার কাউন্সিলের সদস্যপদ পান। ১৯৬২ সালে ভারত-চীন যুদ্ধ বা সীমান্ত সংঘর্ষকে কেন্দ্র করে ‘ডিফেন্স অব ইন্ডিয়া রুল’-এ গ্রেপ্তার হন কানু সান্যাল। জেল থেকে ছাড়া পেয়ে পার্টির জেলা সম্পাদকমণ্ডলীর সদস্য পদ পান। ১৯৬৪ সালে পার্টি ভাগ হলে তিনি ভারতের কমিউনিস্ট পার্টি (মার্ক্সবাদী)তে যোগ দিয়েছিলেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. নকশাল আন্দোলন
titleC. রাজনীতি
titleD. গ্রেপ্তার
উত্তর: titleC
২৬ আগস্ট, ১৮৫৪ তারিখে নর্দাম্বারল্যান্ডের নিউক্যাসল আপোন টাইন এলাকায় আর্নল্ড জেমস ফদারগিলের জন্ম। কাউন্টি দলের পূর্বসূরী ও ব্যক্তি মালিকানাধীন নর্দাম্বারল্যান্ড ক্রিকেট ক্লাবের মাধ্যমে ক্রিকেট খেলোয়াড়ী জীবন শুরু করেন আর্নল্ড ফদারগিল। ১৮৭০ থেকে ১৮৭৯ সাল পর্যন্ত পেশাদারী পর্যায়ে দলের পক্ষে খেলায় অংশ নিতেন। এছাড়াও, এ সময়ে ১৮৭০ থেকে ১৮৭১ সাল পর্যন্ত বেনওয়েল হাই ক্রস ক্রিকেট ক্লাব ও ১৮৭৯ সালে ম্যানচেস্টার ক্রিকেট ক্লাবে কাজ করতেন তিনি। এরপর ১৮৮০ সালে সমারসেট ক্লাবে স্থানান্তরিত হন।

সঠিক অনুচ্ছেদ শিরোনাম কোনটি?
titleA. অবসর
titleB. দ্বিতীয় একাদশ
titleC. টেস্ট ক্রিকেট
titleD. শৈশবকাল
উত্তর: titleD
মহাদেশীয় ইউরোপের উত্তর-পশ্চিম উপকূলরেখায় ইউরোপীয় মহাদেশীয় সোপানে গ্রেট ব্রিটেন অবস্থিত। ইউরোপের মূল ভূখণ্ড থেকে এই দ্বীপপুঞ্জকে পৃথক করে রেখেছে উত্তর সাগর ও ইংলিশ চ্যানেল। ডোভার প্রণালীর কাছে মহাদেশীয় ইউরোপ ও গ্রেট ব্রিটেনের দূরত্ব মাত্র । উত্তর প্রণালী, আইরিশ সাগর, সেন্ট জর্জস প্রণালী ও কেল্টিক সাগর এই দ্বীপটিকে পশ্চিমে আয়ারল্যান্ড থেকে পৃথক করেছে। বিশ্বের বৃহত্তম সমুদ্রতল রেল টানেল চ্যানেল টানেল মহাদেশীয় ইউরোপের সঙ্গে গ্রেট ব্রিটেনের সংযোগ রক্ষা করেছে। ১৯৯৩ সালে এই টানেল নির্মাণ সমাপ্ত হয়। গ্রেট ব্রিটেনের উত্তর ও পশ্চিমাঞ্চল পর্বতময় এবং পূর্ব ও দক্ষিণাঞ্চল নিম্নভূমি। এক হাজারেরও বেশি দ্বীপ ও অতি ক্ষুদ্র দ্বীপ গ্রেট ব্রিটেনকে ঘিরে রয়েছে।

ইংলিশ চ্যানেল সম্ভবত ৪৫০,০০০ থেকে ১৮০,০০০ বছরের মধ্যে গঠিত হয়েছিল। দুটি হিমবাহ হ্রদের গলে যে বিপর্যয়ের সৃষ্টি হয়েছিল, তাতেই এই চ্যানেল সৃষ্টি হয়। প্রায় ১০,০০০ বছর আগেও গ্রেট ব্রিটেন দ্বীপ ছিল না। এই দ্বীপ সেই সময় ছিল মহাদেশীয় ইউরোপের উত্তর-পশ্চিমাঞ্চলের অংশ। সেই সময় সমৃদ্রপৃষ্ঠের উচ্চতা আজকের চেয়ে কম ছিল। উত্তর সাগর ছিল শুকনো। এটি সেই সময় গ্রেট ব্রিটেনকে মহাদেশের সঙ্গে জুড়ে রাখত। এটি ডগারসল্যান্ড নামে পরিচিত। খ্রিস্টপূর্ব ৬৫০০ অব্দ নাগাদ ডগারসল্যান্ড উত্তর সাগরে নিমজ্জিত হয়ে ব্রিটিশ উপদ্বীপকে ইউরোপ মহাদেশের মূল ভূখণ্ড থেকে বিচ্ছিন্ন করে দেয়।

সঠিক অনুচ্ছেদ শিরোনাম কোনটি?
titleA. ভূগোল
titleB. ইতিহাস
titleC. নামের উৎস
titleD. পরিভাষা
উত্তর: titleA
দ্বিতীয় বিশ্বযুদ্ধ চলাকালীন বাবা অমর সিং ব্রহ্মদেশের দীর্ঘ বাইশ বছরের সশ্রম কারাদন্ড থেকে মুক্তিলাভ করে থাইল্যান্ডে চলে যান। সেখানে তিনি ব্যাঙ্ককে শিখ ধর্মপ্রচারক যুবক জ্ঞানী প্রীতম সিংকে বিপ্লবী কাজে উপযুক্ত করেন। তার নির্দেশে জ্ঞানী প্রীতম সিং পূর্ব এশিয়ায় যুদ্ধ শুরু হওয়ার আগে মালয় ও ব্রহ্মদেশে অবস্থিত ব্রিটিশ ভারতীয় সেনাবাহিনীর সৈনিকদের মধ্যে প্রচারকাজ চালিয়ে যান। অন্যদিকে স্বামী সত্যানন্দ পুরী থাইল্যান্ডের ব্যাংককে থাই-ভারত সংস্কৃতি ভবন স্থাপন করে বিপ্লবী কার্যকলাপে সহায়তা শুরু করেন। ১৯৪১ খ্রিষ্টাব্দের ৮ই ডিসেম্বর জাপান মার্কিন যুক্তরাষ্ট্র ও গ্রেট ব্রিটেনের বিরুদ্ধে যুদ্ধ ঘোষণা করে ও জাপানী সামরিক বাহিনী থাইল্যান্ডে পদার্পণ করে। পরদিন ৯ই ডিসেম্বর বাবা অমর সিংয়ের নেতৃত্বে ব্যাংককে ভারতীয় স্বাধীনতা লীগ প্রতিষ্ঠিত হয়। স্বামী সত্যানন্দ পুরী সেদিনই থাই-ভারত সংস্কৃতি ভবনকে ভারতীয় জাতীয় পর্ষদে রূপান্তরিত করে লীগের সঙ্গে যুক্ত হন।

সঠিক অনুচ্ছেদ শিরোনাম কোনটি?
titleA. প্রথম আজাদ হিন্দ ফৌজের অবলুপ্তি ও লীগের ভাঙন
titleB. প্রস্তুতি ও প্রতিষ্ঠা
titleC. টোকিও সম্মেলন
titleD. ব্যাঙ্কক সম্মেলন
উত্তর: titleB
শ্রীরামপুর মহকুমার সদর দপ্তর এ শহরে অবস্থিত। মহকুমা শাসকের কার্য্যালয়, শ্রীরামপুর-উত্তরপাড়া ব্লকের সদর, ডিআইবি অফিস, উপভোক্তা বিষয়ক দপ্তরের কার্য্যালয়, পিডবলুডি অ্যাসিস্ট্যান্ট ইঞ্জিনিয়ারের অফিস, রিজিওনাল ট্রান্সপোর্ট অফিস, রেশন অফিস, মহকুমা আদালত, লোক আদালত, বিকল্প বিবাদ নিষ্পত্তি কেন্দ্র, ডালসা (ডিষ্ট্রিক্ট লিগ্যাল এইড সার্ভিসেস অথরিটিইস)- এর মতো গুরুত্বপূর্ণ সরকারী অফিস অবস্থিত।

আইন শৃঙ্খলা বজায় রাখতে অঞ্চলের বৃহত্তম (কোতোয়ালি) থানা হল শ্রীরামপুর থানা, যার আওতাভুক্ত অঞ্চল বৈদ্যবাটী পর্যন্ত। এছাড়াও জনবহুল অঞ্চলে পুলিশ আউটপোস্ট রয়েছে।



সঠিক অনুচ্ছেদ শিরোনাম কোনটি?
titleA. প্রশাসনিক ব্যবস্থা
titleB. জলপথ
titleC. উল্লেখযোগ্য ব্যক্তিত্ব
titleD. ইতিহাস
উত্তর: titleA
কারা বিভাগ স্বরাষ্ট্র মন্ত্রণালয়ের অপরাধী বিচার ব্যাবস্থার একটি অন্যতম গুরুত্বপূর্ণ অংশ। কারা সদর দপ্তর, ৭ টি বিভাগীয় কারা দপ্তর এবং ৬৮ টি কারাগার নিয়ে বাংলাদেশের কারা বিভাগ গঠিত। কারা বিভাগের সকল কাজকর্ম কারা সদর দপ্তর থেকে নিয়ন্ত্রিত ও পরিচালিত হয়ে থাকে। কারা মহাপরিদর্শকের নেতৃত্বে ১ জন অতিরিক্ত কারা মহাপরিদর্শক ও ৮ জন কারা উপ-মহাপরিদর্শকের সমন্বয়ে কারা বিভাগের প্রশাসনিক কার্যক্রম পরিচালিত হয়। কারাগার পর্যায়ে জেল সুপার/সিনিয়র জেল সুপার দপ্তর প্রধান হিসেবে দায়িত্ব পালন করেন।


সঠিক অনুচ্ছেদ শিরোনাম কোনটি?
titleA. ইতিহাস
titleB. অধীনস্থ কারাগারসমূহ
titleC. কেন্দ্রীয় কারাগার
titleD. প্রশাসনিক কাঠামো
উত্তর: titleD
বিজিত লাল দাস ১৯৬২ সালে পাকিস্তান রেডিও-তে হাসন রাজার গান গেয়ে তার সঙ্গীত শিল্পী জীবনের সূচনা করেন। ১৯৭১ সালে মহান মুক্তিযুদ্ধের সময় তিনি সঙ্গীত শিল্পীদের একজন হিসেবে স্বাধীন বাংলা বেতার কেন্দ্রে যোগদান করেন ও সেখানে লোকসঙ্গীত পরিবেশন করেন নিয়মিতভাবে। ১৯৮১ সালে তার কনিষ্ঠ পুত্র নিলম মাত্র ৪ বছর বয়সে মৃত্যুবরণ করে এবং তাতে তিনি যথেষ্ট ভেঙ্গে পড়েন। পরবর্তী সময়ে তিনি তার এই পুত্রের নামানুসারে "নিলম সঙ্গীত একাডেমী" নামে একটি সংগঠন প্রতিষ্ঠা করেন।

সঠিক অনুচ্ছেদ শিরোনাম কোনটি?
titleA. শিক্ষা ও সঙ্গীত জীবনে হতেখড়ি
titleB. সঙ্গীত নিয়ে গবেষণা
titleC. মৃত্যু
titleD. সঙ্গীত জীবন
উত্তর: titleD
যদিও স্কটস আইন একটি মিশ্র ব্যবস্থা, তার সিভিল আইন তার সিভিল আইন ঐতিহ্যকে ইঙ্গিত করে। এখানে সকল অভিশংসন প্রসিকিউটরের রাজস্ব দিয়ে পরিচালিত হয় এবং লর্ড এডভোকেটের পক্ষে এডভোকেট ডেপুট দ্বায়িত্ব পালন করে এবং তত্ত্বানুসারে তারা পুলিসের দ্বারা সরাসরি তদন্ত চালনা করতে পারে। খুব গুরুত্বপূর্ণ ক্ষেত্রে অভিশংসক, এডভোকেট ডেপুট বা লর্ড এডভোকেট পুলিশী তদন্তের দ্বায়িত্ব নিতে পারেন। বিবেচনার ভিত্তিতে অভিশংসক, এডভোকেট ডেপুট বা লর্ড এডভোকেট আদালতে মামলা রুজু করতে পারেন অথবা দীর্ঘ অথবা সংক্ষিপ্ত পদ্ধতি মামলা করা বা না করার সিদ্ধান্ত নিতে পারেন। স্কটল্যান্ডে অন্যান্য পথও খোলা আছে যেমন আর্থিক জরিমানা এবং অ-আদালত ভিত্তিক হস্তক্ষেপ যেমন, পুনর্বাসন এবং সামাজিক কাজ সকল অভিযোগ ক্রাউন অফিস এবং অভিশংসকের রাজস্ব পরিষেবার মাধ্যমে পরিচালনা করা হয়। শিশু শুনানির ক্ষেত্রে প্রকিউরেটর ফিসক্যাল জড়িত হয় যেখানে আদালতের আইনের বদলে আইন সদস্যদের একটি প্যানেল নিযুক্ত হয়।

সঠিক অনুচ্ছেদ শিরোনাম কোনটি?
titleA. মার্কিন যুক্তরাষ্ট্র
titleB. পাবলিক প্রসিকিউশনের পরিচালক
titleC. স্কটল্যান্ড
titleD. পোল্যান্ড
উত্তর: titleC
এছাড়াও তিনি ইসলামি বিভিন্ন বিষয়ে আরও বেশকিছু গ্রন্থ রচনা করেন। বিশেষত তার فتح المعين شرح قرة العين গ্রন্থ সারা বিশ্বে শাফেঈ মাজহাবের অন্যতম ফিকহ গ্রন্থ হিসেবে পঠিত হয়ে আসছে। এ গ্রন্থ শ্রীলঙ্কা, সিঙ্গাপুর, মালয়শিয়া, ইন্দোনেশিয়া, মিসরসহ বিভিন্ন মুসলিম দেশের মাদরাসাসমূহে পাঠ্যপুস্তক হিসেবে গৃহীত। তার রচিত উল্লেখযোগ্য কিছু গ্রন্থ:
সঠিক অনুচ্ছেদ শিরোনাম কোনটি?
titleA. মৃত্যুবরণ
titleB. পর্তুগিজ উপনিবেশের বিরুদ্ধে যুদ্ধঘোষণা
titleC. গ্রন্থ রচনা
titleD. ধর্মীয় দীক্ষা প্রদান
উত্তর: titleC
২১ শে মার্চ, ২০১৫ এ, হাজাজ স্বতন্ত্র প্রার্থী হিসাবে এপ্রিল উত্তর ঢাকা সিটি কর্পোরেশন নির্বাচনের জন্য তার মেয়র প্রার্থিতা ঘোষণা করেছিলেন। প্রার্থিতা ঘোষণার সময় হাজ্জাজ বলেন, "আমি আসন্ন ঢাকা উত্তর সিটি কর্পোরেশন নির্বাচনের জন্য নিজেকে স্বতন্ত্র প্রার্থী হিসাবে ঘোষণা করছি কারণ এটি নিরপেক্ষ নির্বাচন। আমার জন্ম ঢাকায় হয়েছিল। তাই আমি রাজধানীর দেখাশোনা করতে চাই । ৯এপ্রিল তিনি এ বক্তব্য থেকে সরে এসেছিলেন ।

সঠিক অনুচ্ছেদ শিরোনাম কোনটি?
titleA. ঢাকা উত্তর মেয়র নির্বাচন
titleB. পড়ালেখা ও কর্মজীবন
titleC. পারিবারিক ইতিহাস
titleD. দল
উত্তর: titleA
১৯৬০ এর দশকে সোভিয়েত মহাকাশ কর্মসূচি কর্তৃক সয়োজ প্রোগ্রামটি প্রারম্ভ করা হয় এবং এটি এখনও "‍‍রসকসমস" (রাশিয়া মহাকাশ অনুসন্ধান কর্মসূচি) তে অব্যাহত ভূমিকা পালন করে। বর্তমানে এই প্রোগ্রামে মোট ১৪০টি উড্ডয়ন সম্পন্ন হয়েছে এবং স্পেস শাটল অবসরপ্রাপ্ত হওয়ার পর থেকে মানুষ স্থানান্তরে সক্ষম এমন মমহাকাশযান হিসেবে পরিচিতি লাভ করেছে। এই কর্মসূচির মূল উদ্দেশ্য ছিল চাঁদে মানুষ প্রেরণ কিন্তু পরবর্তীতে এটি মির স্পেস স্টেশন তৈরির ক্ষেত্রে গুরুত্বপূর্ণ ভূমিকা পালন করে।

সঠিক অনুচ্ছেদ শিরোনাম কোনটি?
titleA. সয়োজ প্রোগ্রাম
titleB. জাপান
titleC. ইউরোপীয় মহাকাশ সংস্থা
titleD. স্পেস শাটল
উত্তর: titleA
১/রফিনগর

২/মির্জাপুর

৩/মাছিম পুর

৪/বাসাখরছ

৫/মেঘনা বারঘর

৬/খাগাউরা

৭/সেচনী

৮/আনোয়ার পুর

৯/সুলমান পুর/সুমান পুর

১০/কিত্তা গাউ

১১/স্বজন পুর

১২/রামজীবন পুর

১৩/সাদির পুর

১৪/হাসনাবাদ

১৫/গাজিয়ার গাউ

১৬/শমী পুর

১৭/নয়া গাউ

১৮/কুরিগাউ/পুরন্দর পুর

১৯/বলন পুর

২০/আলিপুর

এবং দুইটি বাজার রয়েছে,এর মধ্যে উল্লেখযোগ্য হচ্ছে বাংলাবাজার ও দ্বিতীয় টি নয়া গাউ বাজার।

সঠিক অনুচ্ছেদ শিরোনাম কোনটি?
titleA. শিক্ষার হার ও শিক্ষা প্রতিষ্ঠান
titleB. আয়তন ও জনসংখ্যা
titleC. জনপ্রতিনিধি
titleD. প্রশাসনিক এলাকা
উত্তর: titleD
সামরিক বাহিনীতে থাকা অবস্থায় তিনি ১৯৭৪ থেকে ১৯৭৮ সাল পর্যন্ত ডেপুটেশনে মালয়েশিয়ায় ছিলেন। তিনি একাধারে প্রায় দুই যুগ ময়মনসিংহের গৌরীপুর উপজেলা আওয়ামী লীগের সভাপতি হিসেবে দায়িত্ব পালন করেন। ২০০১, ২০০৬, ২০০৮ সালে তিনি ১৪৮-ময়মনসিংহ-৩ আসনে সংসদসদস্য নির্বাচিত হন। অষ্টম জাতীয় সংসদ নির্বাচনে ( ২০০১) জয়ী হওয়ার পর তিনি বিজ্ঞান এবং তথ্য ও যোগাযোগ প্রযুক্তি মন্ত্রণালয় সম্পর্কিত সংসদীয় স্থায়ী কমিটির সদস্য হিসেবে দায়িত্ব পালন করেন। ২০০৯-২০১৪ মেয়াদে তিনি স্বাস্থ্য ও পরিবার কল্যাণ মন্ত্রণালয়ের প্রতিমন্ত্রীর দায়িত্বপালন করেন।

সঠিক অনুচ্ছেদ শিরোনাম কোনটি?
titleA. জন্ম ও প্রাথমিক জীবন
titleB. তথ্যসূত্র
titleC. মৃত্যু
titleD. রাজনৈতিক ও কর্মজীবন
উত্তর: titleD
এখানে টেলিফোন সার্ভিস এর স্ট্যান্ডার্ড বেশ ভালো। অন্তত অন্য ক্যারিবিয়ান দেশের চেয়ে তো বটেই। এখানে মোবাইল ফোনের চাহিদা ধীরে ধীরে বাড়ছে। আর তার সাথে নেটওয়ার্ক কোমপানির চাহিদাও বাড়ছে।টেলিকমিউনিকেশন সার্ভিসেস অফ ত্রিনিদাদ অ্যান্ড টোবাগো লিমিটেড এখানে সবচেয়ে বড় টেলিফোন সার্ভিস কোমপানি। কিন্তু তাদের একাধিপত্য শেষ হয়েছে ২০০৫ সালে শেষ হয়ে গেছে। সেই বছরের জুনে ডিজিসেল আর লাক্টেল কোমপানিকে এখানে ব্যবসা করার অনুমোদন দেওয়া হয় ত্রিনিদাদ-টোবাগো সরকারের দ্বারা। যদিও এখনও এই দ্বীপরাষ্ট্রের ৫৪% মানুষের মোবাইল আর ল্যান্ডলাইন ফোনের সংযোগ আছে এই টি.এস.টি.টি সংস্থারই।

সঠিক অনুচ্ছেদ শিরোনাম কোনটি?
titleA. টেলিফোন
titleB. ধর্ম
titleC. ফুটবল
titleD. জলবায়ু
উত্তর: titleA
শাহ আলম সরকারের জন্ম ১লা ফেব্রুয়ারি ১৯৬৫ ইং, বিক্রমপুরের লৌহজং উপজেলার কুড়িগাঁও গ্রামের এক সম্ভান্ত ও ঐতিহ্যবাহী সঙ্গীত পরিবারে। নানাবাড়ী হলদিয়া সরকারি প্রাথমিক বিদ্যালয়ে পড়াশোনা করেন। প্রাথমিক শিক্ষা সমাপনীর পূর্বে জীবন যুদ্ধে জড়িয়ে পড়েন পারিবারিক প্রয়োজনে। ঢাকার সদরঘাটে ফুটপাতে গার্মেন্টস এক্সসরিজের ব্যবসা শুরু করেন।ইষ্টবেঙ্গল স্কুলে নাইট শিফটে ভর্তি হওয়ার পরে ও জীবন যুদ্ধের অনিবার্য কারণে লেখাপড়া আর হয়ে উঠেনি।

সঠিক অনুচ্ছেদ শিরোনাম কোনটি?
titleA. সঙ্গীত জীবন
titleB. সংসার
titleC. প্রাথমিক জীবন ও শিক্ষাজীবন
titleD. তথ্যসূত্র
উত্তর: titleC
তার প্রথম ছোট পর্দায় আবির্ভাব হয় যখন তার বয়স ১৩ বছর, তাকে প্রথম দেখা গিয়েছিল ব্রিটিশ নাট্য ধারাবাহিক "দ্য ব্রিফ" এর একটি পর্বে, এটাই ছিল তার প্রথম ছোট পর্দার ভূমিকা। এর কিছু কাল পর, ২০০৪ সালে তাকে ব্রিটিশ চলচ্চিত্র, "স্পিভস" (২০০৪) এ দেখা যায়, সে চলচ্চিত্র জুড়ে তিনি আলবেনিয়ান অভিবাসী ভূমিকায় অভিনয় করেন এবং আলবেনিয়ান ভাষায়ও কথা বলেন। ২০১৩ সালে, রিতাকে "৯০২১০" নামক অনুষ্ঠানে অতিথি তারকা হিসেবে দেখা যায়,তার সাথে মার্কিন চলচ্চিত্র "ফাষ্ট এন্ড ফিউরিয়াস ৬" এ তাকে রেইস আহ্বায়কের ভূমিকায় অভিনয় করতে দেখা গিয়েছিল। ২০১৪ সালের এপ্রিলে, ওরাকে কোরিয়ান পপ গায়িকা হায়ুনা এর সাথে ফানি অর ডাই নামক অনুষ্ঠানের "গার্ল, ইউ বেটার ওয়াক" নামের পর্বটিতে উপস্থিত হতে দেখা যায়। ২০১৫ সালে, তিনি, সেরা বিক্রিত উপন্যাস, "ফিফটি শেডস অব গ্রে" এর আদলে তৈরী এর চলচ্চিত্র অভিযোজন এ ক্রিস্টিনা গ্রের বোন মিয়ার চরিত্রে অভিনয় করেন। ওরা আসলে চলচ্চিত্রটির উৎপাদন কার্যে এসেছিলেন তা ভেবে যে, তিনি এর গানের সাউন্ডট্রাকে কাজ করবেন, কিন্তু এর বদলে চলচ্চিত্রের পরিচালক স্যাম টেইলর-জনসন তাকে মিয়ার ভূমিকায় অভিনয় করার জন্য পরীক্ষা দেবার জন্য বলেছিল। তিনি দুটি চলচ্চিত্রের ধারাবাহিকে মিয়া হিসেবে তার ভূমিকা পুনঃপ্রতিষ্ঠিত করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. সফর সমূহ
titleC. অভিনয়
titleD. প্রথমিক জীবন
উত্তর: titleC
ভুটানের জাতীয় ফুল হিমালয়ান নীল পপি (বিজ্ঞানসম্মত নাম-মেকোনোপিস গ্যাকিডিয়ানা)। ভুটানে, এটি ৩৫০০-৪৫০০ মিটার উচ্চতায় পাথুরে পাহাড়ী অঞ্চলে গাছের সারির উপরে ১ মিটার উচ্চতায় হয়। এদেশের মানুষের বিশ্বাস অনুযায়ী এই ফুল তুষারমানব বা ইয়েতির সাথে সম্পর্কিত। ১৯৩৩ সালে ইংরেজ উদ্ভিদবিজ্ঞানী জর্জ শেরিফ পূর্ব ভুটানের সাকটেং অঞ্চলে প্রথম এই ফুল আবিষ্কার করেছিলেন।

হিমালয় সাইপ্রাস (বিজ্ঞানসম্মত নাম-কাপ্রেসাস টরোলুসা) হল ভুটানের জাতীয় গাছ। এগুলি ধর্মের সাথে অঙ্গাঙ্গীভাবে জড়িত এবং প্রায়শই মন্দির বা উপাসনাগৃহের কাছাকাছি এবং ১৮০০ মিটার এবং ৩৫০০ মিটার উচ্চতার মধ্যে জন্মায়। ভুটানীদের কাছে, এই উদ্ভিদের শুষ্ক ভূখণ্ডে টিকে থাকার ক্ষমতা সাহসিকতা এবং সরলতার প্রতিনিধিত্ব করে।

ভুটানের জাতীয় পাখি হচ্ছে কাক। পূর্বে উল্লিখিত, এটি রাজকীয় মুকুটের বিশিষ্ট অংশ। ভুটানে, কাকেরা উপাস্য দেবতা গনপো জারোডোংচেনের, মহাকাল, দেশের অন্যতম প্রধান আরাধ্য দেবতার প্রতিনিধিত্ব করে। এমনকি, সপ্তদশ শতাব্দীতে ভুটানের প্রতিষ্ঠাতা শাবদ্রুং নাগাওয়ং নামগিয়ালকে, ইউ-সাং -এর (তিব্বত) আক্রমণের বিরুদ্ধে জয়লাভের পিছনেও এই জাতীয় পাখিটির ভূমিকা ছিল বলে এখানকার মানুষের বিশ্বাস।

জাতীয় প্রাণী হ'ল টাকিন (বার্ডোর্কাস ট্যাক্সিকোলার)। এটি একটি ছাগলজাতীয় বা বোভিডি প্রজাতির প্রাণী যেটি এদেশের ধর্মীয় ইতিহাস এবং পুরাণের সাথেও যুক্ত। বর্তমানে এটি একটি বিরল প্রাণী এবং এর সংরক্ষণের অবস্থাটি সংকটাপন্ন বা ভালনারেবেল। এর গর্দানটি মোটা এবং ছোটো ছোটো পাগুলি পেশীবহুল। এটি বাঁশজাতীয় ঘাস খেয়ে বেঁচে থাকে ও ভুটানের উত্তর-পশ্চিমাঞ্চল এবং উত্তর-পূর্বাঞ্চলীয় অঞ্চলে প্রায় ৪০০০ মিটার উঁচুতে দলবদ্ধভাবে ভ্রমণ করে।
সঠিক অনুচ্ছেদ শিরোনাম কোনটি?
titleA. আইন
titleB. দ্রুক ঐতিহ্য
titleC. উদ্ভিদ ও প্রাণীজগত
titleD. ভুটানের জাতীয় পতাকা
উত্তর: titleC
জনশ্রুতিতে জানা যায়, ১৮৯৬ সালে সমুদ্র উপকূলীয় এলাকায় মামুন আলী মাতব্বর ছিলেন বেশ প্রতাপশালী মাতব্বর। সে সময় হিংস্র বন্যজন্তু গণ্ডার কৃষি জমিতে ব্যাপক ক্ষতি সাধন করত। গণ্ডারের ক্ষতি থেকে কৃষি ক্ষেত রক্ষা ও গণ্ডার চলাচলের নিয়ন্ত্রণ করতে মামুন আলী মাতব্বরের নির্দেশে এলাকাবাসী একটি পরিখা খনন করেন। একদিন চারটি বা এক গণ্ডা গণ্ডার পরিখায় পড়ে মারা যায়। পরিখায় পড়ে গণ্ডার মরে যাওয়ার ঘটনা থেকে এলাকার নামকরণ হয় "গণ্ডামারা"।

সঠিক অনুচ্ছেদ শিরোনাম কোনটি?
titleA. শিক্ষা ব্যবস্থা
titleB. নামকরণ
titleC. খাল ও নদী
titleD. প্রশাসনিক কাঠামো
উত্তর: titleB
কারামত আলী হাজী শরীয়তউল্লাহ প্রবর্তিত ফরায়েজি আন্দোলনের বিরোধী ছিলেন। ফরায়েজিরা ব্রিটিশ শাসিত ভারতবর্ষকে দারুল হরব হওয়ার অজুহাতে জুমা ও ঈদের নামাজ আদায় করত না। পক্ষান্তরে কারামত আলী মনে করতেন ভারতবর্ষ যদিও দারুল ইসলাম নয়, তবে দারুল হরবও নয়। বরং ভারতবর্ষ হচ্ছে "দারুল আমান"। কারণ ব্রিটিশরা মুসলমানদেরকে স্বাধীনভাবে ধর্ম পালন করতে দেয়। এ বিষয়ে তিনি ফরায়েজিদের সাথে বিতর্ক করে তার মত প্রতিষ্ঠিত করতে সক্ষম হন। 

সঠিক অনুচ্ছেদ শিরোনাম কোনটি?
titleA. ভ্রাম্যমাণ মাদ্রসা
titleB. ইন্তেকাল
titleC. উত্তরসূরী
titleD. সমকালীন রাজনীতিতে অবস্থান
উত্তর: titleD
তিনি ১৪ মার্চ ১৯৭৬ সনে ঢাকায় মৃত্যুবরণ করেন। তার শেষ ইচ্ছা অনুসারে তাকে ফরিদপুর জেলার আম্বিকাপুর গ্রামে তার দাদীর কবরের পাশে দাফন করা হয়। গোবিন্দপুরে প্রতিবছর জানুয়ারি মাসে তার জন্মদিনকে স্মরণ করে "জসীম মেলা" নামে একটি পাক্ষিক উৎসব উদযাপন করা হয়।
তার নামে ঢাকা বিশ্ববিদ্যালয়ের একটি আবাসিক হলের নামকরণ করা হয়েছে।

সঠিক অনুচ্ছেদ শিরোনাম কোনটি?
titleA. গ্রন্থাবলি
titleB. মৃত্যু
titleC. জন্ম ও পারিবারিক পরিচিতি
titleD. শিক্ষাজীবন
উত্তর: titleB
অন্য পতাকার সঙ্গে কোনো শোভাযাত্রা বা কুচকাওয়াজ করতে হলে জাতীয় পতাকাকে অন্য পতাকার মাঝে বা ডানদিকে আলাদাভাবে রাখা হয়। মূর্তি, স্মৃতিস্তম্ভ বা নামলিপি উন্মোচনের অঙ্গ হিসাবে একে ব্যবহার করা যায় না। জাতীয় পতাকার দ্বারা এটিকে ঢাকাও যায় না। পতাকার সম্মানের অঙ্গ হিসাবে কোনো ব্যক্তি বা বস্তুর সন্মুখে একে অবনত করা যায় না, রেজিমেন্টাল পতাকা বা প্রতিষ্ঠানিক পতাকা সম্মান প্রদর্শনের অঙ্গ হিসাবে অবনত করা হতে পারে।

পতাকা উত্তোলন বা অবনমন অনুষ্ঠানের সময়, অথবা কুচকাওয়াজ বা রিভিউর সময়, উপস্থিত ব্যক্তিবর্গকে পতাকার দিকে মুখ করে উঠে দাঁড়াতে হয়। পদমর্যাদা থাকা ব্যক্তিদেরকে যথাবিধি অভিবাদন জানানো হয়। পতাকার সারি ব্যবহৃত হলে উপস্থিত ব্যক্তিবর্গকে পতাকাসমূহ পার হওয়ার সময় উঠে দাড়িয়ে সম্মান বা অভিবাদন জানাতে হয়। যেকোনো পদাধিকারী সেলুট না জানালে অভিবাদন গ্রহণ করা যায় না। জাতীয় সংগীত বাজাবার পরেই পতাকা অভিবাদন অনুষ্ঠিত হয়।
সঠিক অনুচ্ছেদ শিরোনাম কোনটি?
titleA. বিবরণ
titleB. বিনষ্টীকরণ
titleC. অন্তর্দ্বার প্রদর্শনী
titleD. কুচকাওয়াজ ও অনুষ্ঠান প্রদর্শনী
উত্তর: titleD